**แบบฟอร์มการตอบโต้ความเสี่ยงเพื่อสร้างความรอบรู้ด้านสุขภาพ (RRHL)**

**ข้อสรุป :** ภาวะตกเลือดหลังคลอดอันตรายอย่างไร

**ข้อเท็จจริง :** ภาวะตกเลือดหลังคลอด เป็นการเสียเลือดหลังจากการคลอดตั้งแต่ 500 มิลลิลิตรขึ้นไป โดยปกติภาวะตกเลือดหลังคลอดจะเกิดขึ้นทันทีที่คลอดบุตร แต่ก็มีโอกาสที่จะเกิดขึ้นหลังจากคลอดบุตร ไปแล้ว **ภาวะตกเลือดหลังคลอด**มีด้วยกันหลายสาเหตุ โดยแบ่งความรุนแรงออกเป็น 2 ระยะ คือ การตกเลือดทันทีภายใน 24 ชั่วโมงแรกหลังคลอด ซึ่งมีความรุนแรงและเป็นอันตรายถึงชีวิตได้ และการตกเลือดในระยะ 24 ชั่วโมง จนถึง 6 สัปดาห์หลังคลอด

ในเขตสุขภาพที่ 1 เมื่อพิจารณาในภาพรวมอัตราตายมารดา มีแนวโน้มสูงขึ้น โดยในปีงบประมาณ 2560, 2561 และ 2562 จำนวนมารดาตาย 14, 2 และ8 คน ตามลำดับ ซึ่งอัตราตกเลือดหลังคลอด มีแนวโน้มที่เพิ่มขึ้นทุกปี โดยปีงบประมาณ 2560,2561 และ 2562 พบอัตราตกเลือดหลังคลอด 2.09,1.96 และ 2.10 ตามลำดับ

**ผลกระทบ :** **ภาวะตกเลือดหลังคลอด** เป็นภาวะแทรกซ้อนจากการตั้งครรภ์ที่เป็นอันตรายต่อ หญิงตั้งครรภ์โดยตรง มีรายงานว่าภาวะตกเลือดหลังคลอดเคยเป็นหนึ่งในสาเหตุการเสียชีวิตของหญิงตั้งครรภ์ ในประเทศไทยติดต่อกันมากว่า 10 ปี สามารถเกิดขึ้นได้ทั้งหญิงตั้งครรภ์ที่คลอดเองธรรมชาติและผ่าคลอด ซึ่งถือเป็นภาวะแทรกซ้อนจากการตั้งครรภ์ที่เป็นอันตรายกับหญิงตั้งครรภ์โดยตรง และปัจจุบันก็เป็นสาเหตุหลัก ๆ ที่ทำให้หญิงตั้งครรภ์ส่วนใหญ่เสียชีวิตหลังคลอด

**ระดับผลกระทบ :**

1. การกระจายของข้อมูล = 1
2. ผลกระทบต่อสุขภาพ = 4
3. ผลกระทบต่อกลุ่มประชาชน = 2
4. ความขัดแย้งของข้อมูล = 1
5. Hot Issues = 3
6. กระทบต่อภาพลักษณ์ขององค์กร = 2

**ข้อแนะนำ** :

- แนะนำให้เริ่มฝากครรภ์ทันทีที่รู้ว่าตนเองตั้งท้อง เพื่อที่จะได้ปรึกษา หรือขอคำแนะนำจากแพทย์ เกี่ยวกับการดูแลตนเอง
          - สำรวจข้อมูลและประวัติของตนเอง เช่น มีประวัติเป็นเบาหวาน มีภาวะเลือดจางหรือไม่ หรือหญิงตั้งครรภ์ที่ตั้งครรภ์ท้อง 2 ก่อนหน้านี้ที่ตั้งครรภ์ท้องแรกเคยมีประวัติตกเลือดหลังคลอดหรือไม่ เพราะถ้าหากเคยมีจะมีโอกาสที่จะเป็นซ้ำในครรภ์ต่อ ๆ ไปได้สูงกว่าคนทั่วไปนั่นเอง
          - ดูแลตนเอง รับประทานอาหารที่มีประโยชน์ และออกกำลังกายอย่างสม่ำเสมอเพื่อเตรียมพร้อมสำหรับการคลอด
          - ควรรับประทานยาบำรุงครรภ์หรือวิตามินให้สม่ำเสมอ โดยเฉพาะธาตุเหล็ก
          - หมั่นตรวจร่างกายโดยการไปพบแพทย์ตามนัดหมายทุกครั้ง ทั้งนี้คุณแม่ควรหมั่นสังเกตการเปลี่ยนแปลงของตนเองด้วย หากมีอาการใดผิดปกติให้รีบแจ้งแพทย์ทันที

**หน่วยงานที่ตรวจสอบ :** ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์ :** 7 มกราคม 2563

**แหล่งข้อมูลอ้างอิง :**

1. <https://baby.kapook.com/view203545.html>
2. ข้อมูลจาก HDC กระทรวงสาธารณสุข (วันที่ 7 มกราคม 2563 )
3. <https://www.amarinbabyandkids.com/pregnancy/pregnant-hemorrhage/>

**ผู้จัดทำ :** นางสาวปวีณา ทองคำ